EkBass/fiwiki-20250220-pages-articles huggingface dataset:
Bengt Stenlund

Bengt Gustav Verner Stenlund (17. elokuuta 1939 KristiinankaupunkiVem och vad 2010, s. 717. Helsingfors 2010. ISBN 978-951-50-2002-4 – 11. marraskuuta 2023 TurkuKuolinilmoitus. Turun Sanomat 26.11.2023, s. 22.) oli suomalainen polymeerikemian professori, joka toimi Åbo Akademin rehtorina 1988–1997. Stenlund oli koulutukseltaan tekniikan tohtori. Hänet nimitettiin Åbo Akademin teknisen polymeerikemian professoriksi vuonna 1979. Stenlundin tutkimus käsitteli polymeerisia materiaaleja, kuten muovinjalostusta, sekä komposiittimateriaalien kehittämistä. Stenlundin työn erityiskohteena oli polymeeristen materiaalien soveltaminen lääketieteelliseen käyttöön, kuten lääkeaineiden tarkkaan annostelemiseen. Bengt Stenlund oli Åbo Akademin vararehtori 1985–1988 ja rehtori 1988–1997. Hän toimi myös useissa pohjoismaisissa ja eurooppalaisissa yliopistoyhteisön luottamustoimissa, kuten Euroopan yliopistojen yhteistyöjärjestön (CRE), Pohjoismaisen teollisuusrahaston ja Svenska skogsindustriella forskarskolanin (FPIRC) johtokunnissa. Stenlund toimi Suomen Akatemian Luonnontieteiden ja tekniikan tutkimuksen toimikunnan puheenjohtajana ja myös lukuisissa arviointitehtävissä eurooppalaisissa yliopistoissa. Hänet nimitettiin Karlstadin yliopiston kunniatohtoriksi vuonna 2000. ==Lähteet== ==Aiheesta muualla== * Luokka:Suomalaiset kemistit Luokka:Suomalaiset professorit Luokka:Åbo Akademin professorit Luokka:Åbo Akademin rehtorit Luokka:Vuonna 1939 syntyneet Luokka:Vuonna 2023 kuolleet
Pyhän Jaakon kirkko (Birdham)

Pyhän Jaakon kirkko () on kirkkorakennus Englannin West Sussexissa. Kirkkolaiva on peräisin 1300-luvulta, mutta jotkin osat saattavat olla tätäkin vanhempia. Torni saatiin valmiiksi 1500-luvun puolivälissä. Kirkossa on kaksi kelloa, joista toinen on 1300-luvulta ja nuoremmassa on nimi William Hunneman ja vuosiluku 1695. == Lähteet == == Aiheesta muualla == Luokka:Grade I -luokan kirkot West Sussexissa
Ercole contro i tiranni di Babilonia

Ercole contro i tiranni di Babilonia (”Herkules vastaan Babylonian tyrannit”) on vuonna 1964 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Domenico Paolella. Sen sankaria Herkulesta esittää yhdysvaltalainen kehonrakentaja Peter Lupus alias Rock Stevens. Peplumien kukoistuskauden loppuvaiheessa kuvattu elokuva on paikoin absurdi mutta viihdyttävä. Se menestyi vaatimattomasti Italian elokuvateattereissa. ==Juoni== Assur, Salmanassar ja heidän sisarensa Tanit hallitsevat julmasti Babyloniaa. Heidän orjiensa joukossa on Kreikan kuningatar Esperia, jota Assyrian kuningas Phaleg tavoittelee vaimokseen. Tanit ja hänen veljensä saavat selville Phalegin aikeet ja yrittävät tappaa hänet kotimatkalla. Esperiaa etsimään lähtenyt Herkules pelastaa kuninkaan, joka lähettää hänet miehineen Babyloniin. Vallanhimoinen hallitsijakolmikko tuhoaa toisensa, Herkules pelastaa Esperian ja kapinoivat orjat surmaavat Phalegin. Sitä ennen Herkules sortaa maahan Babylonin kaupungin Daidaloksen suunnitteleman salaisen koneiston avulla. ==Näyttelijät== ==Tuotanto== Ercole contro i tiranni di Babilonia on kuvattu Superpanoramico- laajakangastekniikalla Eastmancolor-väreissä Eliosin studiolla Roomassa sekä Tor Caldaran maisemissa. Samalla kokoonpanolla tehtiin samaan aikaan toinenkin elokuva, Golia alla conquista di Bagdad, jossa käytetään samaa kuva-aineistoa. Kuvastoa on lainattu myös Robert Aldrichin Sodomasta ja Gomorrasta. Peplumin kukoistuskauden lopussa tehty elokuva on yksinkertainen, paikoin absurdi, mutta samalla melko viihdyttävä toimintaseikkailu. Kömpelönoloinen Peter Lupus oli viimeisenä Italiaan tullut amerikkalainen kehonrakentajanäyttelijä. Hän lausuu elokuvassa tyylilajin sankareita osuvasti kuvaavat vuorosanat: ”Mitä väliä nimelläni on? Teitä kiinnostavat vain lihakseni.” Sivuosissa nähdään nimettömät voimamiehet Mario Novelli ja Puccio Ceccarelli. Elokuva tuotti Italiassa vaatimattomat 132 miljoonan liiran pääsylipputulot. Sen laajakangasversio on saatavilla italialaisena ja ranskalaisena DVD-julkaisuna. Ranskalainen versio sisältää myös italiankielisen ääniraidan. Amerikkalainen versio on tarjolla heikkotasoisina public domain -julkaisuina. == Lähteet == == Aiheesta muualla == * Luokka:77.4 Elokuvataide Luokka:Italialaiset historialliset seikkailuelokuvat Luokka:Vuoden 1964 italialaiset elokuvat
Murto (hevonen)

Murto (17. toukokuuta 1917 – 23. toukokuuta 1936) oli tummanrautias suomenhevosori, jonka isä oli Toimi, emä Hilppa ja emänisä Ilkka. Se polveutui (iiiii.) vuonna 1864 syntyneestä oriista Jaakko, joka on yksi nykyisten suomenhevosten neljästä kantaoriista. Murto kilpaili menestyksekkäästi ravurina voittaen kaksi ravikuninkuutta (1926 ja 1929). Ori juoksi useita Suomen ennätysaikoja parantaen 3 000 metrin ennätystä kerran ja 2 000 metrin ennätystä kuudesti. Sen ennätys (paras kilometriaika) oli 29,4. == Kilpaura == Murto syntyi Etelä-Pohjanmaalla mutta oli kilpailuvuotensa mäntsäläläisen Eino Koskisen omistuksessa. Sen valmentajana ja ohjastajana toimi Kauko Eestilä. Murto lähti Ruotsiin kilpailemaan myös seuraavana vuonna, mutta sairastui jo menomatkalla ja toipui kunnolla kilpailukuntoon vasta keväällä 1929. Kesällä 1929 se alitti ensimmäisenä suomenhevosena 3 minuutin ajan 2 000 metrin matkalla (2.58,8), joskin tämä ennätys jäi epäviralliseksi, koska kilpailuja ei ollut vahvistettu virallisiksi. Murron askelta kuvataan poikkeuksellisen pitkäksi, ja sen jalat säilyivät hyväkuntoisina läpi kilpauran. == Jalostuskäyttö ja jälkeläiset == Keväällä 1930 Murto myytiin siitosoriiksi Seinäjoelle. Se sai yli sata jälkeläistä, näiden joukossa paljon lahjakkaita juoksijoita. Sen tärkein jälkeläinen on nykyiseen suomenhevoseen voimakkaasti vaikuttanut ja monta ravikuninkuusvoittajaa jättänyt ori Eri-Aaroni, mutta jälkeläisiin lukeutuu myös muiden muassa ravikuningas Valokas sekä ori Murti, josta polveutuvat kaksinkertainen ravikuningas Forte (ii. Murti), tämän jälkeläinen Vokker ja edelleen tämän jälkeläiset, viisinkertainen ravikuningas Viesker ja kolminkertainen ravikuningatar V.H. Suvitar. Kantaori Jaakkoon johtavaa isälinjaa kutsutaan nykyään tavallisesti Murto-linjaksi, koska kaikki nykyiset suoraa isälinjaa Jaakosta polveutuvat suomenhevoset polveutuvat siitä Murron kautta. Murto menehtyi vuonna 1936 sairastuttuaan ähkyyn. == Kantakirjaus == Murto kantakirjattiin vuonna 1923, mutta sitä ei palkittu; sitä epäiltiin muun muassa laajojen merkkiensä (läsi ja kolme korkeaa sukkaa) vuoksi vierasveriseksi, eikä sitä olisi haluttu päästää kantakirjaan lainkaan. Sitä pidettiin tyypiltään ja liikkeiltään tyydyttävänä, ja sen säkäkorkeudeksi mitattiin 158 cm. ==Lähteet== == Aiheesta muualla == Luokka:Ravikuninkaalliset
Bubbly

”Bubbly” on yhdysvaltalaisen laulaja-lauluntekijä Colbie Caillatin kappale hänen debyyttialbumiltaan Cocolta. Sen sanoittivat Caillat ja Jason Reeves sekä tuotti Mikal Blue. Se julkaistiin albumin johdantosinglenä 15. toukokuuta 2007. ”Bubbly” on Caillatin menestynein hitti Yhdysvalloissa tähän mennessä sekä hänen ainoa singlensä, joka on saavuttanut sijoituksen Billboard Hot 100 -listan kymmenen parhaan joukossa. Kappaleen musiikkivideon ohjasi Liz Friedlander, ja se lähetettiin MTV:n, VH1:n ja CMT:n musiikkivideokanaville. Musiikkivideosta kaapattua still-kuvaa käytettiin Coco-albumin kansikuvana. Kappaleen musiikkivideo/single on myös mukana PlayStation 2:lle syyskuussa 2008 julkaistussa SingStar Pop Vol 2 -karaokepelissä. Se on mukana myös PAL- valtioissa julkaistussa SingStar Hottest Hits -pelissä. ==Lähteet== Luokka:Vuoden 2007 kappaleet Luokka:Yhdysvaltalaiset musiikkikappaleet
Kattovaikutus

Kattovaikutus (engl. ceiling effect) tarkoittaa ilmiötä, jossa lääkeaineen tai päihteen annosta suurennettaessa aineen vaikutus lisääntyy aluksi, mutta vaikutuksen kasvu alkaa annosta kasvatettaessa hidastua ja vaikutus pysyy sitten samana, vaikka annostusta kasvatettaisiin. Ibuprofeenin kattovaikutus saavutetaan 400 mg annoksellaMedscape: Is There a Limit to the Analgesic Effect of Pain Medications?. Parasetamolilla kattovaikutus saavutetaan 1 000 mg annoksella. Opioidireseptorien osittaisagonisteilla, kuten buprenorfiinilla, on kattovaikutukset riittävän suurilla annoksillaTwelve Reasons for Considering Buprenorphine as a Frontline Analgesic in the Management of Pain . Puhtailla opioidireseptorien agonisteilla, kuten morfiinilla, ei ole kattovaikutustaMayo Clinic: Gene Therapy for Pain . ==Lähteet== Luokka:Lääkeaineoppi
A Thousand Miles

A Thousand Miles (alun perin nimeltään "Interlude") on yhdysvaltalaisen laulaja-lauluntekijä Vanessa Carltonin sanoittama kappale, joka nauhoitettiin hänen Be not Nobody -albumia varten. Sen tuottivat Carlton sekä Ron Fair ja se julkaistiin albumin debyyttisinglenä 12. helmikuuta 2002. Sen lisäksi että siitä tuli Carltonin nimikkokappale, siitä muodostui hänen läpimurtohitti sekä yksi vuoden suosituimmista kappaleista. Nykypäivään mennessä se on Carltonin menestynein single Yhdysvalloissa sekä ainoa, mikä on saavuttanut sijoituksen Billboard Hot 100 -listan kymmenen parhaan joukossa. Kappale sai nopeasti suurta suosiota maailmanlaajuisesti, saavuttaen listan ensimmäisen sijan Australiassa, jossa se menestyi parhaiten, sekä saavuttaen sijoja viiden parhaan joukossa Yhdysvalloissa ja Irlannissa, päästen kymmenen parhaan joukkoon puolestaan Isossa-Britanniassa, Ranskassa, Italiassa ja Alankomaissa. Kappaletta ovat versioineet monet artistit, joihin lukeutuvat Victoria Justice, David Archuleta. Lisäksi sen ovat sämplänneet T.I., Terry Crews, Cheryl Cole ja James McGee. == Lähteet == == Aiheesta muualla == * A Thousand Miles discogs.com -sivustolla Luokka:Vuoden 2002 kappaleet Luokka:Yhdysvaltalaiset popkappaleet
Georg Palmroth

Georg Fredrik Palmroth (21. huhtikuuta 1881 Helsinki – 11. maaliskuuta 1951Kuolleita (maksullinen artikkeli) Helsingin Sanomat 17.3.1951, HS Aikakone. Viitattu 22.3.2018.) oli Venäjän keisarikunnan sekä Suomen armeijoissa palvellut ratsuväen upseeri. Georg Palmrothin vanhemmat olivat Suomen senaatin kauppa- ja teollisuustoimituskunnan esittelijäsihteeri, valtioneuvos Fredrik Immanuel Palmroth (1848–1900) ja Naëma Fredrika Aline Essen. Hän pääsi ylioppilaaksi Helsingin reaalilyseosta vuonna 1900. Ylioppilasmatrikkeli 1900, matrikkelinumero 27024Ylioppilasmatrikkeli 1853–1899 : Fredrik Immanuel Palmroth Palmroth suoritti Jelisavetgradin ratsuväenopiston 1905 ja eteni Venäjän armeijassa everstiluutnantiksi asti osallistuen ensimmäiseen maailmansotaan. Suomen armeijassa hän palveli vuodesta 1918 alkaen. Karjalan ratsujääkärirykmentissä hän palveli esiupseerina 1918–1920 ja sotaväen yleisesikunnassa 1921–1926. Sotakorkeakoulun komentajakurssin Palmroth kävi 1926. Ratsuväkiprikaatin komentajana Palmroth toimi noin 13 vuotta 12.4.1927–10.2.1940 sekä 10.4.1940–27.4.1941. Suomessa hänet ylennettiin everstiksi 1924 ja kenraalimajuriksi 1932. ==Lähteet== * Aikalaiskirja 1934 ===Viitteet=== Luokka:Suomalaiset kenraalit Luokka:Vuonna 1881 syntyneet Luokka:Vuonna 1951 kuolleet
Junshirō Kobayashi

Junshirō Kobayashi (; s. 11. kesäkuuta 1991 Hachimantai, Japani) on japanilainen mäkihyppääjä ja entinen yhdistetyn hiihtäjä. Hän edustaa Megamil Snow Brand Ski Teamia. Kobayashi aloitti uransa yhdistetyn puolelta. Hän debytoi lajin maailmancupissa vuonna 2009 Val di Fiemmessä ja osallistui myös nuorten MM-kilpailuihin. Hän vaihtoi kauden 2009-2010 jälkeen mäkihyppyyn. Mäkihypyn maailmancupissa Kobayashi debytoi marraskuussa 2011 Rukan suurmäen kilpailussa saavuttaen heti ensimmäiset maailmancupin pisteensä sijalla 24. Ensimmäisen palkintosijansa hän saavutti marraskuussa 2017 voittamalla Wisłan osakilpailun. Keski-Euroopan mäkiviikon 2017–2018 kokonaiskilpailussa hän oli neljäs. Kobayashi voitti pronssia suurmäen kilpailusta vuoden 2013 talviuniversiadeista Trentinosta. Vuoden 2015 talviuniversiadeista Štrbské Plesosta hän saavutti kultaa sekajoukkuekilpailusta ja hopeaa normaalimäen joukkuekilpailusta. Falunin MM-kilpailuissa 2015 hän oli suurmäessä kolmastoista ja normaalimäessä 25:s. Oberstdorfin lentomäen MM-kilpailuissa 2018 hän oli 29:s. Pyeongchangin olympialaisissa 2018 Kobayashi oli suurmäessä 24:s ja normaalimäessä 31:s. Seefeldin MM-kilpailuissa 2019 Kobayashi voitti joukkuemäessä pronssia sekä oli suurmäessä ja normaalimäessä 17:s. Oberstdorfin MM-kilpailuissa 2021 hän sijoittui normaalimäessä 29:nneksi ja suurmäessä 32:nneksi. Pekingin olympialaisissa 2022 hän oli suurmäessä 24:s ja normaalimäessä 27:s. Junshirōn pikkuveli Ryōyū on myös mäkihyppääjä. == Lähteet == * Luokka:Japanilaiset mäkihyppääjät Luokka:Japanilaiset yhdistetyn hiihtäjät Luokka:Vuonna 1991 syntyneet Luokka:Elävät henkilöt
Mandarin Oriental München

Mandarin Oriental München on Münchenissä sijaitseva hotelli. Se sijaitsee Münchenin vanhassa kaupungissa Maximilianstrasse-kadun varrella, kuuluisan panimon Hofbräuhausin lähellä. Rakennus, jossa hotelli toimii, valmistui vuonna 1880 kaupungin oopperataloksi. Vuonna 1990 rakennus muutettiin hotelliksi, ja Mandarin Oriental Hotel Group osti sen lopulta vuonna 2000. Hotellissa on useita ravintoloita ja baareja, kuten Mark's, joka on Simon Laresen johtama Michelin-tähdellä palkittu, välimerellistä ruokaa ranskalaisilla vaikutteilla tarjoava ravintola. == Sijainti == Mandarin Oriental München sijaitsee sivukadulla Münchenin vanhassa kaupungissa kävelyetäisyydellä useista museoista ja ravintoloista. Marienplatz, Frauenkirche, Maximilianstrasse ja Hofbräuhaus sijaitsevat hotellin lähistöllä. == Hotelli == Rakennus, jossa Mandarin Oriental München toimii, valmistui vuonna 1880 alun perin kaupungin oopperataloksi. Vasta vuonna 1990 rakennus muutettiin hotelliksi, ja siinä toimi Hotel Rafael Munich. Mandarin Oriental Hotel Group osti rakennuksen vuonna 2000. Remontoinnin yhteydessä rakennuksen perustusten huomattiin kuuluvan keskiaikaiseen kaupunginmuuriin, ja osa kyseisestä muurista on nykyäänkin nähtävillä hotellin kellarissa. Hotellia remontoitiin laajasti vuonna 2007. Hotellissa on kuusi ravintolaa ja baaria. Tunnetuin näistä on Mark's, joka tarjoilee modernia eurooppalaista ruokaa ja joka on palkittu Michelin-tähdellä. luokka:München luokka:Saksan hotellit
Love Song

Love Song on yhdysvaltalaisen laulaja-lauluntekijä Sara Bareillesin kappale, jonka julkaisi Epic Records hänen Little Voice-debyyttialbumin debyyttisinglenä kesäkuussa 2007. Se oli ehdokkaana vuoden 2009 Grammy- palkintogaalassa kategorioissa "Vuoden kappale" ja "Paras naisen poplauluesitys". Se on Bareillesin suurin hittikappale Yhdysvalloissa nykypäivään mennessä ja se pysyi Billboard Hot 100 -listalla 41 viikkoa. Se myös vietti usean viikon Hot Adult Pop Songs sekä Hot Adult Contemporary Tracks -listan kärjessä sijoittuen molempien listojen vuoden päätöslistan ensimmäiselle sijalle. ==Lähteet== Luokka:Vuoden 2008 kappaleet Luokka:Sara Bareillesin kappaleet
Freddy Schwienbacher

Freddy Schwienbacher (s. 3. elokuuta 1975 Merano) on uransa jo päättänyt italialainen maastohiihtäjä, joka oli erikoistunut sprintteihin. Schwienbacher debytoi maastohiihdon maailmancupissa vuonna 1995 Brussonissa saavuttaen heti ensimmäiset maailmancupin pisteens sijoittumalla 15 kilometrin kilpailussa sijalle 25. Schwienbacher voitti ensimmäisen kilpailunsa maaliskuussa 2004 Pragelatossa. Tuo kilpailu oli vapaan sprintti ja myös Schwienbacherin uran ensimmäinen henkilökohtainen palkintokorokesijoitus. Viesteistä hän saavutti uransa aikana neljä palkintosijaa, joista yksi oli voitto. Schwienbacherin uran toinen henkilökohtainen palkintokorokesijoitus tuli Nove Meston sprintistä vuodelta 2005. Tuolloin Schwienbacher oli toinen. Hän lopetti uransa vuonna 2009. Schwienbacher osallistui urallaan myös kaksiin talviolympialaisiin, joissa hänen paras sijoitus oli viides. Tuon sijoituksen hän saavutti sekä vuoden 2002 kisojen että vuoden 2006 kisojen sprintistä. Hän osallistui myös kolmiin MM-kilpailuihin, joissa hänen paras sijoituksensa oli neljäs vuoden 2005 MM-kisojen parisprintin neljäs sija. Henkilökohtaisilla matkoilla hän oli parhaimmillaan kuudes vuoden 2003 kisojen sprintissä. == Lähteet == * http://data.fis-ski.com/dynamic/athlete- biography.html?sector=CC&competitorid;=55219&type;=result&category;=WSC&season;=ALL&sort;=&discipline;=ALL&position;=&place;=&Submit;=Search&limit;=50 Luokka:Italialaiset maastohiihtäjät Luokka:Vuonna 1975 syntyneet Luokka:Elävät henkilöt
Georg Londén

Georg Londén (26. elokuuta 1874 Vilna – 1. joulukuuta 1950 Helsinki) oli tsaarin Venäjän sekä Suomen armeijoissa palvellut ratsuväen upseeri. Henkiötietoja, Iltalehti, 25.08.1924, nro 195, s. 3, Kansalliskirjaston digitaaliset aineistot. Viitattu 25.08.2024 Georg Londénin isä oli kenraalimajuri Ludvig Londén. Georg Londén tuli upseeriksi Suomen kadettikoulusta 1898 ja kävi venäläisen Pietarin ratsuväenupseerikoulun 1905-1907. Hän toimi upseerina ja ratsastuksen opettajana eri rykmenteissä sekä osastopäällikkönä Toverin ratsuväkiopiston junkkariosastolla. Hän eteni Venäjän keisarillisen armeijan ratsuväessä kaartineverstin arvoon saakka vuonna 1917 ensimmäisen maailmansodan aikana. Suomen sisällissodassa Londén toimi valkoisten puolella Savon rintaman Etelä-Savon rykmentin komentajana. Rauhan aikana hän komensi Suomen rakuunarykmenttiä sekä myöhemmin Karjalan ratsujääkärirykmenttiä vuoteen 1920 asti. Vuosina 1920-1927 hän toimi Ratsuväkiprikaatin komentajana. Kenraalimajuriksi Londén ylennettiin 1923. Londén julkaisi 1921 ruotsinkielisen ratsastusteorian oppikirjan. Hän otti osaa ratsastuskilpailuihin ja saavutti niissä useita palkintoja. == Julkaisuja == * Handbok i rittens teori. Schildt, Helsingfors 1921 ==Lähteet== * Kuka kukin on: Aikalaiskirja 1934, s. 408 (Viitattu 14.3.2020) == Viitteet == Luokka:Suomalaiset kenraalit Luokka: Suomen sisällissodan valkoiset Luokka:Vuonna 1874 syntyneet Luokka:Vuonna 1950 kuolleet
Kotapähkinäkasvit

Kotapähkinäkasvit (Staphyleaceae) on kasviheimo koppisiemenisten Crossosomatales-lahkossa. Siinä on 45 lajia eri puolilla maapalloa, ei kuitenkaan Pohjois-Euroopassa. == Tuntomerkit == Kotapähkinäkasvit ovat aina- tai kausivihantia pensaita tai puita, joiden puu on usein fluoresoivaa. Nivelten kohdalla johtojännelieriössä on joko kolme tai viisi aukkoa. Kasveissa on limasoluja. Lehdet ovat vastakkaisesti, pääteparisia, sahalaitaisissa. Lehdyköissä on pienet korvakkeet eli stipellit ja lehtikannassa usein varsinaiset korvakkeet. Verholehdet ovat terälehtimäisiä, heteitä on yhtä monta kuin verholehtiä, palhot ovat litteitä ja ponnet nuolimaisia. Kehänalainen sikiäin on kahden tai kolmen, harvoin neljän emilehden yhteenkasvettuma, ja kussakin emilehdessä on tavallisesti 6–12 (joskus vähemmän) siemenaihetta. Hedelmä on avautumaton, marja tai kuiva ja rakkomainen. Siemeniä hedelmässä on vähän, ja niissä on vihreä alkio, jolla on isot alkeislehdet. Kromosomiluku n = (11–)13(–14). == Levinneisyys == Kotapähkinäkasvien levinneisyys on melko hajanainen ja keskittyy pohjoisen pallonpuoliskon lämpimänlauhkeille alueille. Tropiikkiin asti ne ovat levinneet Amerikassa, Malaijien saaristossa ja Uudessa- Guineassa.Levinneisyyskartta == Luokittelu == Kotapähkinäkasveihin kuuluu kaksi sukua ja 45 lajia. Kotapähkinöitä (Staphylea) on 23 lajia ja suvussa Dalrympelea on 20–25 lajia. == Lähteet == * Stevens, P. F. (2001–). Angiosperm Phylogeny Website: Staphyleaceae Version 12, July 2012 [and more or less continuously updated since]. === Viitteet === == Aiheesta muualla == * Suomen Lajitietokeskus: Staphyleaceae * Flora of China: Staphyleaceae * piirroskuva yksityiskohdista * Luokka:Kasviheimot
No One (Alicia Keysin kappale)

”No One” on yhdysvaltalaisen laulaja-lauluntekijän Alicia Keysin kappale hänen kolmannelta As I Am -studioalbumiltaan. Sen sanoittivat ja tuottivat Keys, Kerry Brothers, Jr. sekä George M. Harry, ja se julkaistiin albumin johdantosinglenä syyskuussa 2007. Se oli Keysin siihenastisen uran suurin hitti, joka saavutti lukuisten singlelistojen kärkiä, mukaan lukien Billboard Hot 100:n viideksi peräkkäiseksi viikoksi sekä Hot R&B;/Hip-Hop Songs -listan kymmeneksi peräkkäiseksi viikoksi. Se on hänen toinen soolouralla julkaisemansa Yhdysvaltain singlelistan kärjen saavuttanut kappale vuonna 2001 julkaistun kappaleen ”Fallin’” jälkeen. Vuonna 2008 ”No One” listattiin ”Billboard Hot 100 All-Time Top Songs” -listan 42. sijalle sekä Top Billboard Hot 100 R&B;/hip-hop songs -listan 14. sijalle. Vuonna 2009 kappale sijoittui Billboard Hot 100 -listan vuosikymmenen päätöslistan kuudenneksi. Se sijoittui myös Billboardin "Hot 100 55th Anniversary: The All-Time Top 100 Songs" -listan 48. sijalle. ”No One” voitti 10. helmikuuta 2008 pidetyssä vuoden 2008 Grammy-palkintogaalassa kategorioissa ”paras naisartistin R&B-lauluesitys;” ja ”paras R&B-kappale;”. Seremonian aikana Keys esitti sen duettona John Mayerin kanssa. Kappale oli myös vuoden 2008 kuunnelluin kappale Yhdysvaltain radioissa 3,08 miljardilla kuuntelijalla. Kappaletta on myyty yli neljä miljoonaa maksullista latausta Yhdysvalloissa. ==Lähteet== Luokka:Vuoden 2007 kappaleet Luokka:Alicia Keysin kappaleet Luokka:Billboard Hot 100 -listan ykköset
Erik Sandström

Erik Arnold Alexander Sandström (31. lokakuuta 1902 Viipuri – 11. helmikuuta 1982)Kadettiupseerit 1920–2010, s. 857. Kadettikunta & Upseeriliitto, Helsinki 2010. oli Suomen Puolustusvoimien everstiluutnantti. Hän toimi Suomen panssaridivisioonan esikuntapäällikkönä jatkosodan aikana. Sandström osallistui vapaaehtoisena Suomen sisällissodan Helsingin valtaukseen vuonna 1918 ja Viron vapaussotaan vuonna 1919. Hän kirjoitti ylioppilaaksi 1921 ja kävi Kadettikoulun 1922–1923 sekä Sotakorkeakoulun 1937–1939. Hän palveli vuodesta 1924 Uudenmaan rakuunarykmentissä ja oli siellä 1928–1930 eskadroonanpäällikkönä sekä vuosina 1933–1937 samassa tehtävässä Hämeen ratsurykmentissä. Talvisodan aikana hän osallistui Tolvajärven taisteluihin ryhmä Talvelan operativiisen osaston päällikkönä ja Kollaan taisteluihin Sissipataljoona 3:n komentajana. Hänet ylennettiin 1940 majuriksi ja 1942 everstiluutnantiksi. Jatkosodan aikana Sandström oli Panssaridivisioonan esikuntapäällikkönä 1941–1944 ja sodan lopussa vähän aikaa Jääkäripataljoona 5:n komentajana. Hän siirtyi reserviin vuonna 1945. Sandström työskenteli vuodesta 1946 Helsingin kaupungin palveluksessa, vuodesta 1952 väestönsuojelutehtävissä, kunnes jäi eläkkeelle vuonna 1969.60-vuotiaita (maksullinen artikkeli) Helsingin Sanomat 31.10.1962, HS Aikakone. Viitattu 6.9.2018. Eläkevuosinaan hän asui Espanjassa.Syntymäpäiviä huomenna (maksullinen artikkeli) Helsingin Sanomat 30.10.1972, HS Aikakone. Viitattu 6.9.2018. ==Lähteet== Luokka:Suomalaiset everstit Luokka:Vuonna 1902 syntyneet Luokka:Vuonna 1982 kuolleet
Guamatelaceae

Guamatelaceae on koppisiemenisten Crossosomatales-lahkoon kuuluva kasviheimo, jossa on vain yksi laji: Guamatela tuerckheimii.Stevens 2001–, Viitattu 7.12.2014 == Ulkonäkö ja koko == Laji on lamoava ainavihanta pensas, jonka lehdet ovat vastakkaisina pareina, sahalaitaisia, kourasuonisia ja alta vaalean tiheäkarvaisia. Kukassa on värikäs verhiö ja lusikkamaiset kehälehdet. Heteitä on kymmenen, ponnet ovat nuolimaisia. Emiö koostuu kolmesta erillisestä emilehdestä, joissa kussakin on paljon siemenaiheita. Vartaloiden kärjet ovat kasvaneet yhteen. Hedelmä on tuppilo, jota suojaa verhiö. Siemeniä on paljon. == Levinneisyys == Laji kasvaa Meksikossa, Guatemalassa ja Hondurasissa. Kasvin nimi on Guatemalan anagrammi. == Luokittelu == Kasvia on aiemmin pidetty ruusukasveihin (Rosaceae) kuuluvana. Ulkonäöltään kasvi on melko vatukkamainen. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * kuva: http://bigu.260mb.com/Galeria/guamatelatuerckheimiiguamatelaceae.html Luokka:Crossosomatales Luokka:Kasviheimot
Ehkäisymenetelmien tehokkuus

Ehkäisymenetelmien tehokkuutta kuvataan Pearlin luvun (Pearl Index) avulla. Pearlin luku ilmoittaa raskauksien lukumäärän 100 naisvuotta kohti. Esimerkiksi Pearlin luku 0,1 tarkoittaa sitä, että yksi nainen tuhannesta tulee raskaaksi vuoden aikana. Suunnittelematon raskaus eri ehkäisyvälineitä käytettäessä. Ensimmäisen käyttövuoden aikana raskaaksi tulleiden naisten osuus (%), kun ehkäisyä käytetään tyypillisesti tai täydellisesti, sekä saman ehkäisyn käyttöä yhden vuoden jälkeen jatkaneiden osuus (%). Menetelmä Tyypillinen käyttö % Täydellinen käyttö % Käyttöä vuoden kuluttua jatkaneiden osuus % Ei ehkäisyä Trussell, James (2011) "Contraceptive failure in the United States" Contraception 83 2011, 397–404. 2011 85 85 Spermisidi 28 18 42 Luonnolliset menetelmät Varmat päivät 5 Liman tarkkailu 4 Ovulaation tarkkailu 3 Lämpö-lima-rytmi 0.4 Ehkäisytietokoneet / Hedelmällisyystietokoneet Persona 1999Tulos on kiistelty. Mm. Trussell (2001) on arvioinut, että tulos on virheellisesti päätelty (Trussell. J, "Measuring the contraceptive efficacy of Persona." Contraception 2001 Volume 63, Issue 2, February, 77-79). 6.2 Lady-Comp 2010 0.6 Keskeytetty Yhdyntä 22 4 46 Ehkäisysieni 36 Synnyttäneet 24 20 Synnyttämättömät 12 9 Pessaari 12 6 57 Naisen kondomi 21 5 41 Miesten kondomi 18 2 43 Yhdistelmä- tai minipilleri 9 0.3 67 Ehkäisylaastari 9 0.3 67 Ehkäisyrengas 9 0.3 67 Injektioehkäisy (Depo-Provera) 6 0.2 56 Kuparikierukka 0.8 0.6 78 Hormonikierukka 0.2 0.2 80 Implantti 0.05 0.05 84 Naisen sterilointi 0.5 0.5 100 Miehen sterilointi (vasektomia) 0.15 0.15 100 LAM (täysimetys)Laktationaalinen amenorrea -menetelmä on erittäin tehokas menetelmä, mutta vain täysimetys toimii ehkäisymenetelmänä. 0.01 ==Taulukon huomiot== == Lähteet == == Aiheesta muualla == Taulukko Suomen lääkärilehden artikkelin sivulla 2217 .pdf Huom! Artikkelissa taulukon lähteeksi mainitaan WHO:n teos, mutta alkuperäislähde on Trussell J. Contraceptive efficacy. In: Hatcher RA, Trussell J, Nelson AL, Cates W, Stewart FH, Kowal D. Contraceptive technology: nineteenth revised edition. New York NY: Ardent Media, 2007. ] Luokka:Ehkäisy
Laktationaalinen amenorrea

Laktationaalinen amenorrea myös imetyksen aikainen amenorrea (LAM) on imetykseen perustuva ehkäisykeino. Ainoastaan täys­imetys toimii ehkäisykeinona. Ovulaatio estyy 98 % todennäköisyydellä, jos seuraavat kriteerit täyttyvät: * synnytyksestä on alle 6 kuukautta, * äidin kuukautiset eivät ole alkaneet, * imetys on säännöllistä (korkeintaan 4 tunnin imetysväli myös öisin) eikä muuta ruokaa anneta.Bellagio Consensus statement. Breastfeeding as a family planning method. Lancet 1988;19:1204–5.https://www.kaypahoito.fi/hoi50104 == Lähteet == Luokka:Ehkäisy Luokka:Imetys
Yrjö Sora

Yrjö Waldemar Sora (synt. Sourander, 14. lokakuuta 1897 – 25. marraskuuta 1945 Helsinki) oli Suomen rajavartiolaitoksen eversti ja jatkosodan aikainen rykmentin- ja prikaatinkomentaja. Sora komensi Erillistä Rajajääkäripataljoona 2:ta 15. heinäkuuta 1941 – 4. elokuuta 1941. Tämän jälkeen hän komensi JR 48:aa 5. elokuuta 1941 – 28. helmikuuta 1943. Sora nimitettiin 22. kesäkuuta 1944 20. prikaatin komentajaksi eversti Armas Kempin jälkeen, kun Suomi oli menettänyt Viipurin.Leskinen & Juutilainen 2005, 787 Sodan jälkeen Sora toimi Mikkelin sotilaspiirin päällikkönä. Hän kuoli kuitenkin pian sodan jälkeen 25. marraskuuta 1945 Helsingissä Tilkan sotilassairaalassa. == Julkaisuja == Nimellä Y. W. Sourander: * Vapaussodan punainen armeija sodankäyntivälineenä. Tiede ja ase 1/1933 Viite julkaisuun ==Lähteet== * * * * * ===Viitteet=== Luokka:Suomalaiset everstit Luokka:Vuonna 1897 syntyneet Luokka:Vuonna 1945 kuolleet
Kesälahden koulu

Kesälahden koulu on 1.-9.-luokkien yhtenäiskoulu, joka toimii Kiteen kaupungin eteläosassa Kesälahden taajamassa. Vuonna 2016 koulua kävi 147 peruskoulun oppilasta. Kesälahden koulu on mukana kansainvälisissä hankkeissa (esimerkiksi Erasmus+) ja sillä on ystävyskoulu Saksan Bogenissa. Koulun aiempi nimi oli Puruveden-Pyhäjärven koulu. == Tilat ja palvelut == Yläkoulu sijaitsee Pyhäjärventien pohjoispuolella (Pyhäjärventie 3) ja alakoulu tien eteläpuolella (Pyhäjärventie 3 C). Kesälahden kirjasto, keskuskeittiö ja juhlasali ovat yläkoulun Puruvesi-talossa. Kesälahden nuorisotila ja yhteispalvelupiste on sijoitettu kirjaston tiloihin. Kesälahden päiväkoti ja Keski-Karjalan musiikkiopisto toimivat alakoulun Poukkuluoso-talon yhteydessä. ==Lähteet== == Aiheesta muualla == *Anna Sievälä (22.3.2018) Kesälahden koulun rehtori: "Olin aika surullinen, kun kuulin tästä kirjoituksesta" (karjalainen.fi) Luokka:Kesälahti Luokka:Suomen peruskoulut Luokka:Kiteen oppilaitokset
Västanfors IF BK

Västanfors IF BK on vuonna 1916 perustetun Västanfors IF:n jääpallojaostosta irrottautunut jääpalloon erikoistunut seura. Seura sijaitsee Västmanlandin Fagerstan kunnassa. Perustamisensa jälkeen Västanfors IF oli yleisseura, jossa jääpallo oli yksi harrastetuista lajeista. Jääpallossa seuran jääpalloilijat pelasivat 1920- ja 30-luvuilla Keski-Ruotsin sarjassa, jossa muita paikkakuntia olivat Eskilstuna, Örebro, Västerås ja Köping. 1930-luvun puolivälissä rakennettiin paikkakunnalle maapohjainen Västanforsin urheilukenttä. Seura pelasi ensimmäisen kerran Ruotsin jääpallon pääsarjassa eli 1. divisioonassa 1937, mutta putosi ensimmäisen kauden jälkeen alempaan sarjaan. Seura vakiinnutti jääpallotasonsa tultaessa 1950-luvulle niin, että seura oli vuonna 1954 Ruotsin mestaruusottelussa. Siinä Västanfors IF voitti Örebro SK:n numeroin 2-1. Vielä 1970-luvulla vuosina 1972 ja 1973 seura voitti pääsarjan alkulohkonsa pääsemättä kuitenkaan loppuotteluun. Seuran menestys hiipui 1970-luvun loppupuoliskolla. Viimeisin pääsarjakausi on ollut kausi 2004-2005. Kaikkiaan pääsarjakausia on kertynyt 32. Västanfors IF:stä on tullut pelaajia myös Ruotsin maajoukkueeseen. Tunnetuin lienee Sören Boström, vuosien 1963-77 Västanfors-peluri, sen jälkeen Västerås SK:ssa sekä kaksinkertainen MM vuosina 1981 ja 1983. Muita tunnettuja ovat olleet Swen- Erik Broberg, vuoden 1954 maalikuningas ja Lars Lööw, vuosien 1956 ja 1969 maalikuningas. Anders Jacobsson oli 1979-82 Västanforsin pelaaja ja myöhemmin Ruotsin maajoukkueen valmentaja. ==Saavutukset== Saavutuksia Ruotsin pääsarjassa * 1 mestaruus: 1954 ==Lähteet== ==Aiheesta muualla== * Joukkueen virallinen sivu Luokka:Ruotsalaiset jääpalloseurat Luokka:Fagerstan kunta Luokka:Vuonna 1916 perustetut urheiluseurat
Tony Yeboah

Anthony "Tony" YeboahAnthony 'Tony' Yeboah - Matches and Goals in Bundesliga (s. 6. kesäkuuta 1966 Kumasi, Ghana) on ghanalainen jalkapalloilija, pelipaikaltaan hyökkääjä.Tony Yeboah National Football Teams -sivustolla Yeboah pelasi pääsarjatasolla ghanalaisissa Asante Kotokossa, Cornerstonesissa ja Okwawu Unitedissa, saksalaisissa Eintracht Frankfurtissa ja Hamburger SV:ssä, englantilaisessa Leeds Unitedissa sekä qatarilaisessa Al-Ittihadissa. Hän voitti Ghanan-mestaruuden vuonna 1982 ja Qatar Stars Leaguen vuonna 2002. Eintracht Frankfurtissa pelatessaan Yeboah jakoi Bundesliigan maalikuninkuuden kaudella 1992–1993 Ulf Kirstenin (20 maalia) ja seuraavalla kaudella Stefan Kuntzin kanssa (18 maalia).(West) Germany - Top Scorers Yeboah pelasi Ghanan A-maajoukkueessa 59 ottelua ja teki niissä 18 maalia vuosina 1985–1997.Appearances for Ghana National Team == Lähteet == Luokka:Ghanalaiset jalkapalloilijat Luokka:Vuonna 1966 syntyneet Luokka:Elävät henkilöt
Philipp Reis

Johann Philipp Reis (7. tammikuuta 1834 Gelnhausen, Hessenin vaaliruhtinaskunta – 14. tammikuuta 1874 Friedrichsdorf, Saksan keisarikunta) oli saksalainen opettaja ja tiedemies. Hän oli yksi puhelimen varhaisista kehittäjistä. Reis kehitti toimivan puhelimen esiversion vuonna 1861, jolloin hän esitteli Frankfurtissa saksalaisille tiedemiehille kehittämäänsä sähkömagnetismiin perustuvaa laitetta, jolla ääntä pystyi siirtämään lankaa pitkin. Laitteessa oli lähetyspäässä puinen laatikko, missä oli korvaa matkiva torvi ja platinakalvo, joka toimi tärykalvona. Sähköjohto oli ikään kuin kuulohermo. Kun korvan aukosta tuli ääntä laatikkoon, platinakalvo tärisi ja kalvoon nojannut vasara katkoi sähkövirtaa ääniaaltojen mukaan. Virta ohjattiin sähköjohtoa pitkin vastaanottopäässä olleen releen kelaan, jolloin sen sisässä ollut rautapuikko toisti äänen. Rautapuikko oli kaikulaatikossa, joka hieman vahvisti ääntä. Reisin rakentama puhelin toisti kuitenkin puhetta huonosti, puhtaita ääniä kuten viulunsoittoa se toisti paremmin. Reisin esittelemä puhelin välitti äänen myös vain sadan metrin päähän. Saksalainen aikakauslehti luonnehti Reisin rakentamaa puhelinta leikkikaluksi, eikä sitä huolittu tieteelliseen aikakauslehteen. Reis kuoli 40-vuotiaana vuonna 1874, eikä hän ehtinyt nähdä Alexander Graham Bellin rakentamaa puhelinta. Kun Bell patentoi oman puhelimensa vuonna 1881, oikeus päätti että Reisin puhelin ei ollut tarpeeksi toimiva, jotta se estäisi Bellin patentin saamisen omalle puhelimelleen. Reisin puhelin oli vain pienen askeleen päässä Bellin puhelimista, ja on esitetty että jos Reis olisi dokumentoinut laitteensa paremmin, olisi se saattanut estää Bellin patentin saamisen. == Lähteet == == Aiheesta muualla == Luokka:Saksalaiset keksijät Luokka:Saksalaiset fyysikot Luokka:Vuonna 1834 syntyneet Luokka:Vuonna 1874 kuolleet
C. West Churchman

Charles West Churchman (29. elokuuta 1913 Philadelphia, Pennsylvania, Yhdysvallat – 21. maaliskuuta 2004 Bolinas, Kalifornia, Yhdysvallat) oli yhdysvaltalainen filosofi ja systeemiteoreetikko. Hän toimi sekä johtamisen että rauhan- ja konfliktintutkimuksen professorina Kalifornian yliopistossa Berkeleyssa. Hän oli tunnettu kansainvälisesti uraauurtavasta työstään operaatiotutkimuksen, systeemiteorian ja etiikan parissa. ==Lähteet== Luokka:Yhdysvaltalaiset filosofit Luokka:Yhdysvaltalaiset professorit Luokka:Johtamisteoreetikot Luokka:Systeemiteoria Luokka:Vuonna 1913 syntyneet Luokka:Vuonna 2004 kuolleet
Ehren Kruger

Ehren Kruger (s. 5. lokakuuta 1972) on yhdysvaltalainen elokuvakäsikirjoittaja ja tuottaja. Hän on käsikirjoittanut muun muassa Transformers-elokuvasarjan elokuvat Transformers: Kaatuneiden kosto, Transformers: Kuun pimeä puoli ja Transformers – Tuhon aikakausi.Ehren Kruger Talks Transformers 5 and Age of Extinction Viitattu 7.12.2014 == Lähteet == == Aiheesta muualla == * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Vuonna 1972 syntyneet Luokka:Elävät henkilöt
Letov Š-28

Letov Š-28 on tšekkoslovakialainen Letov-lentokonetehtaan valmistama sotilaslentokone. Se kehiteltiin vuonna 1934. Alois Šmolíkin suunnittelema kone oli kaksitaso, jonka siipi- ja peräsinrakenteet olivat tuetut ja ohjaamo avonainen. Laskeutumisteline oli kiinteä ja muotosuojaton päätyypin (Š-328) osalta. Moottori oli lisenssivalmisteinen Bristol Pegasus IIM-2, jota valmisti Walter-tehdas. Moottorin lentoonlähtöteho oli 635 hv. Avia Vr-36 moottorilla olevia Š-428 -koneita valmistui vähäisessä määrin. Moottori oli lisensoitu Hispano-Suiza 12Nbr ja 650 hv tehoinen. Hyvin pieni määrä tehokkaammalla Gnome-Rhône Mistral Major-moottorilla (teho 800 hv) olevia lentokoneita rakennettiin. Nämä olivat muunnosta Š-528.Mondey, D., 2002: s. 152 Konetyypistä kehiteltiin useita eri variantteja, joista merkittävämpänä Š-328. Sen valmistusmäärä ylitti 400 koneyksilöä. Konetyyppiä käytettiin tiedustelutehtävissä ja kevyenä pommituskoneena sekä vähäisessä määrin yöhävittäjänä. Aseistus käsitti 4x 7,7 mm konekiväärejä, näistä 2x yläsiivissä ja kiinteästi eteenpäin ampuvina. Lisäksi taka-ampumossa oli 2x 7,7 mm kk:t liikuteltavina. Suurin pommikuorma oli 500 kg. Tšekkoslovakian ohella konetta käytti Bulgaria, Natsi-Saksa sekä Neuvostoliitto. Koneen huippunopeus oli 280 km/h.Mondey, D., 2002: s. 153 == Lähteet == *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England, englanniksi) ISBN 0-7858-1363-2. (s.152-153) ===Viitteet=== == Aiheesta muualla == *http://histaviation.com/Letov_S-328.html *http://www.avionslegendaires.net/avion-militaire/letov-s-328/ *http://www.samolotypolskie.pl/samoloty/1611/126/Letov-s-328 *http://forum.valka.cz/viewtopic.php/p/4915#4915 (tšekiksi) Luokka:Pommikoneet Luokka:Tšekkoslovakialaiset tiedustelukoneet Luokka:1920-luvun tiedustelukoneet
Jari Saarman

Jari Saarman on suomalainen bassobaritoni, joka aloitti musiikin maisterin opinnot Sibelius-Akatemiassa solistisella osastolla alkaen 1989 Anssi Hirvosen ja Pentti Kotirannan oppilaana. Diplomin hän sai valmiiksi 1995. Lisäoppia hän on hankkinut mm. Jorma Hynnisen ja Herbert Brauerin kursseilta. Saarman oli kiinnitettynä Suomen Kansallisoopperaan vuosina 1991–2011. Sieltä hän oli virkavapaalla vuosina 1995–1997, jolloin hän lauloi Münsterin oopperan solistikunnassa Saksassa. Hän on esiintynyt Suomessa, Ruotsissa, Italiassa, Unkarissa, Venäjällä, Yhdysvalloissa ja Saksassa. Jari Saarman on kuulunut Suomen oopperaliiton solistipankkiin 1999–2000 sekä esiintynyt oratorio- ja passiokonserttien solistina Suomessa, Saksassa, Unkarissa ja Italiassa. Saarman oli Metsolan musiikki Oy:n toiminnanjohtaja vuosina 2002-2014 tuottaen konsertti- ja ohjelmakokonaisuuksia ja välitti esiintyjiä erilaisiin tilaisuuksiin. Hän on levyttänyt Muistojeni Georg Ots -levyn vuonna 2002. Hänen veljensä Risto Saarman ja Jukka Saarman ovat myös oopperalaulajia. ==Lähteet== Luokka:Suomalaiset oopperalaulajat Luokka:Suomalaiset bassobaritonit Luokka:Syntymävuosi puuttuu Luokka:Elävät henkilöt
Enid Mumford

Enid Mumford (6. maaliskuuta 1924 Merseyside, Englanti – 7. huhtikuuta 2006) oli brittiläinen sosiologi ja tietojärjestelmätieteilijä, jonka työ sosioteknisen järjestelmäajattelun kehittämisessä sai erityisesti huomiota tietojärjestelmätieteen parissa. Mumford toimi professorina Manchesterin yliopistossa. Hän oli Jyväskylän yliopiston kunniatohtori (1996). ==Lähteet== Luokka:Brittiläiset sosiologit Luokka:Brittiläiset tietojenkäsittelytieteilijät Luokka:Vuonna 1924 syntyneet Luokka:Vuonna 2006 kuolleet
Saara Ilvessalo

Saara Maria Katariina Ilvessalo (s. 7. elokuuta 1989) on turkulainen juristi, poliitikko ja kaupunginvaltuutettu. Hän toimii vihreän valtuustoryhmän puheenjohtajana sekä kaupunkiympäristölautakunnan puheenjohtajana ja on aiemmin toiminut mm. neljä vuotta rakennuslautakunnan puheenjohtajana, kaksi vuotta Vihreiden nuorten ja opiskelijoiden liiton puheenjohtajana, kaksi vuotta Turun Vihreiden puheenjohtajana sekä kaksi vuotta vihreiden puoluehallituksen jäsenenä. Koulutukseltaan Ilvessalo on oikeustieteen maisteri. ==Ura== Ilvessalo on töissä oikeudellisen Baltic Area Legal Studies -osaamiskeskuksen toiminnanjohtajana ja tutkijana sekä Åbo Akademilla oikeustieteen yliopisto-opettajana. Ilvessalo valmistui ylioppilaaksi Luostarivuoren lukiosta vuonna 2008. Hän aloitti oikeustieteen opinnot Åbo Akademissa, josta valmistui oikeusnotaariksi vuonna 2012, ja siirtyi sen jälkeen suorittamaan maisteriopintoja Turun yliopistossa. Oikeustieteen maisteriksi Ilvessalo valmistui kesällä 2016, minkä jälkeen hän aloitti toiminnanjohtajana oikeudellisessa Baltic Area Legal Studies -osaamiskeskuksessa. Tammikuussa 2020 Ilvessalo aloitti oikeustieteen yliopisto-opettajana Åbo Akademilla. === Politiikka === Ilvessalo oli ensimmäistä kertaa ehdolla 19-vuotiaana kunnallisvaaleissa 2008, jolloin hänet valittiin Turussa varavaltuutetuksi. Hän oli ehdolla myös eduskuntavaaleissa 2011. Kunnallisvaaleissa 2012 Ilvessalo valittiin Turun kaupunginvaltuutetuksi 420 äänellä sekä Turun rakennuslautakunnan puheenjohtajaksi. Vuodesta 2013 Ilvessalo on toiminut myös Varsinais-Suomen liiton maakuntavaltuutettuna ja Euroopan neuvoston kunta- ja aluehallintokongressin jäsenenä. Ilvessalo oli ehdolla vuoden 2014 europarlamenttivaaleissa ja sai 3 015 ääntä. Marraskuussa 2014 Ilvessalo valittiin Vihreiden nuorten ja opiskelijoiden liiton yhteispuheenjohtajaksi vuodelle 2015 Ozan Yanarin kanssa. Hän oli ehdolla vuoden 2015 eduskuntavaaleissa, sai 2 138 ääntä eikä tullut valituksi. Marraskuussa 2015 Ilvessalo valittiin jatkokaudelle Vihreiden nuorten ja opiskelijoiden liiton puheenjohtajaksi. Huhtikuussa 2017 Ilvessalo valittiin jatkokaudelle kaupunginvaltuustoon 863 äänellä, mikä oli vihreiden listan kolmanneksi suurin tulos. Vaalien jälkeen Ilvessalo valittiin Turun kaupunkiympäristölautakunnan puheenjohtajaksi, vihreän maakuntavaltuustoryhmän puheenjohtajaksi sekä Turun vihreän valtuustoryhmän varapuheenjohtajaksi. Keväällä 2019 hän nousi ryhmänsä johtoon. == Julkaisut == * Ilvessalo, Saara & Ringbom, Henrik (toim.): Wrecks as Environmental Risks: Legal Perspectives. Oslo: MarIus, 2019. *Ringbom, Henrik; Bohman, Brita & Ilvessalo, Saara: Combatting Eutrophication in the Baltic Sea: Legal Aspects of Sea-Based Engineering Measures. Leiden: Brill, 2019. * ==Lähteet== == Aiheesta muualla == * Saara Ilvessalon verkkosivut Luokka:Turun kaupunginvaltuutetut Luokka:Vihreiden nuorten puheenjohtajat Luokka:Vuonna 1989 syntyneet Luokka:Elävät henkilöt
Armo (etunimi)

Armo on suomalainen miehen etunimi. Sitä ehdotti nimeksi H. A. Reinholm vuonna 1879 ja Yrjö Karilas vuonna 1919 ja se otettiin almanakkaan huhtikuun 28. päiväksi vuodesta 1929 lukien, mutta sai niin vähän kantajia, että poistettiin vuodesta 1950 lukien. Vuoden 2019 loppuun mennessä Armo on Digi- ja väestötietoviraston tietojen mukaan annettu nimeksi noin 340 henkilölle, joista melkein puolet on 1920- ja 1930-luvuilla syntyneitä. Nimi on samaa kantaa kuin Armas. ==Tunnettuja Armo-nimisiä== * Armo Hormia (1928–1988), psykiatri ja kulttuurivaikuttaja * Armo Keravuori (1899–1983), juristi ja kirjastonhoitaja * Armo Nokkala (1908–1962), kirkkoneuvos, päätoimittaja ja kirjallinen johtaja * Armo Peltonen, Armas Peltonen (1888–1977), opettaja ja näytelmäkirjailija * Armo Vuotila (1905–1951), kirjailija. == Armo taiteilijanimenä == * Armo Murha, oik. Miika Helander, rap-artisti == Lähteet == * Kustaa Vilkuna: Etunimet. === Viitteet === Luokka:Etunimet
Nina Kopola

Nina Kopola (s. 1960) on suomalainen yritysjohtaja. Hänet nimitettiin 19.6.2019 Business Finlandin pääjohtajaksi (toimikausi alkaa 1.9.2019). Kopola toimi vuosina 2011–2018 Suominen Oyj:n toimitusjohtajana. Koulutukseltaan Kopola on diplomi-insinööri ja valmistunut tekniikan lisensiaatiksi Åbo Akademista. Hän toimi Dyneassa vuosina 2000–2011 erilaisissa johtajatason tehtävissä ja viimeiset kolme vuotta Euroopan liiketoiminnoista vastanneena johtajana. Loppuvuodesta 2011 Kopola valittiin pörssiyhtiö Suomisen toimitusjohtajaksi. Hän on harvoja Helsingin pörssiyhtiöiden naistoimitusjohtajia. Kopolan johdolla Suominen keskittyi kuitukankaisiin ja on vähentänyt velkaansa sekä kääntynyt voitolliseksi. Kopola lopetti Suomisella 3.8.2018 "heti"Naisjohtajien pioneerin Nina Kopolan ura Suomisella päättyi Yle 3.8.2018. Kopolalla on myös useita luottamustehtäviä. Hän on Metso Oyj:n hallitusten jäsen ja kuuluu myös Tekstiili- ja Vaateteollisuus ry:n hallitukseen. Huhtikuussa 2015 hänet nimitettiin eläkevakuutusyhtiö Ilmarisen hallintoneuvostoon. Vuosina 2011–2015 Kopola oli Konecranesin hallituksen jäsen. Hän ilmoitti eroavansa tehtävästä eturistiriitojen välttämisen vuoksi Konecranesin julkistettua fuusioituvansa Metson kilpailijan Terexin kanssa.http://www.talouselama.fi/uutiset/nina+kopola+eroaa+konecranesin+hallituksesta/a2318275 Kopolalla on kaksi lasta. == Lähteet == == Aiheesta muualla == * Helena Hyvönen: Hyvä johtaja ei valehtele Henkilökuva. T-lehti. Luokka:Suomalaiset yritysjohtajat Luokka:Suomalaiset elinkeinoelämän vaikuttajat Luokka:Suomalaiset insinöörit Luokka:Vuonna 1960 syntyneet Luokka:Elävät henkilöt
Castro Pretorio

Castro Pretorio on Rooman kahdeksastoista rione, jota ympäröivät lännessä Trevi, luoteessa Sallustiano, pohjoisessa ja idässä Aurelianuksen muuri sekä etelässä Esquilino ja Monti. Sen koko on noin 104 hehtaaria, väkiluku 5 500 ja väestötiheys 5 300 asukasta neliökilometrillä (2013). Kaupunginosa ulottuu kolmelle Rooman seitsemästä kukkulasta – Esquilinukselle, Quirinalikselle ja Viminalikselle. Castro Pretorion kaupunkikuvaa hallitsee vuosina 298–306 rakennettu Diokletianuksen kylpylä, Rooman valtakunnan suurin kylpylälaitos, jonne mahtui samanaikaisesti yli 3 000 vierasta. Kylpylän rakenteita on säilynyt paljon alkuperäisessä asussaan ja niitä on hyödynnetty myös myöhemmissä rakennusprojekteissa, kuten Piazza della Repubblican aukiolla ja Santa Maria degli Angeli e dei Martirin kirkossa. Kylpylän koillisosassa sijaitsee Rooman kansallismuseon museoalue, johon kuuluu Michelangelon suunnittelema kartusiaanien luostari. Museolla on kaupunginosassa toinen haaraosasto Palazzo Massimon uusrenessanssipalatsissa lähellä Rooman päärautatieasemaa ja Piazza della Repubblicaa. Sen lähistöllä sijaitsevat myös egyptiläinen Dogalin obeliski 13. vuosisadalta ennen ajanlaskun alkua sekä vuonna 1880 avattu Rooman oopperatalo. Idässä, rautatieaseman toisella puolella kohoaa puolestaan vuonna 1887 vihitty Sacro Cuore di Gesùn uusrenessanssityylinen kirkko. Kaupunginosan koilliskulmassa, Via Venti Settembren päässä on Michelangelon 1500-luvulla suunnittelema Porta Pia, joka korvasi antiikinaikaisen Porta Nomentanan Aurelianuksen muurissa. Juuri Porta Pian kautta Italian bersaglierijoukot tunkeutuivat Roomaan 22. syyskuuta 1870 ja suistivat vallasta Kirkkovaltion, minkä jälkeen Rooma julistettiin yhdistyneen Italian pääkaupungiksi. Kaupunginmuurin ulkopuolella, Castro Pretorion itäisimmässä osassa sijaitsee toinen merkittävä jäänne Rooman valtakunnasta: vuonna 23 valmistunut pretoriaanikaartin kasarmialue Castra praetoria, jonka muurien suojissa toimivat nykyisin Italian kansalliskirjasto ja armeija. == Rajat == Castro Pretorion rajat suhteessa naapurikaupunginosiin ovat seuraavat: * Trevi: Via XX Settembre * Sallustiano: Via Venti Settembre → Piazzale di Porta Pia * Nomentano: Aurelianuksen muuri (Viale del Policlinico → Viale Castro Pretorio) * Tiburtino: Aurelianuksen muuri (Viale Pretoriano → Piazzale Sisto V) * Esquilino: Porta Tiburtina → Via Marsala → Piazza dei Cinquecento → Via Giovanni Giolitti → Via Gioberti * Monti: Via Esquilino → Piazza Esquilino → Via Agostino Depretis → Via delle Quattro Fontane File:Roma-piazza repubblica.jpg|Piazza della Repubblica File:Terme di diocleziano, veduta 01.JPG|Diokletianuksen kylpylä File:Roma - Basilica di Santa Maria degli Angeli e dei martiri.jpg|Santa Maria degli Angeli File:Teatro dell'Opera a Roma.JPG|Rooman oopperatalo File:Castro Pretorio - S. Cuore di Gesù 2.JPG|Sacro Cuore di Gesù File:Porta Pia - external side.jpg|Porta Pia == Lähteet == == Aiheesta muualla == Luokka:Rooman kaupunginosat
Vaihdannainen algebra

Vaihdannainen algebra eli kommutatiivinen algebra on algebran osa-alue, joka tutkii vaihdannaisia renkaita, niiden ideaaleja ja moduleida kyseisten renkaiden yle. Sekä algebrallinen geometria että algebrallinen lukuteoria rakentuu vaihdannaisen algebran päälle. Esimerkkejä vaihdannaisista renkaista ovat polynomirenkaat, algebrallisten kokonaislukujen renkaat samoin kuin tavalliset kokonaisluvut, ja p-aditiset kokonaisluvutMichael Atiyah & Ian G. Macdonald, Introduction to Commutative Algebra, Massachusetts : Addison-Wesley Publishing, 1969. Kappale 1 Vaihdannainen algebra on pääasiallinen työkalu skeemojen tutkimisessa. Epävaihdannaisen algebraan kuuluvat esimerkiksi rengasteoria, esitysteoria ja Banachin algebrojen teoria. == Lähteet == Luokka:Algebra Luokka:Seulonnan keskeiset artikkelit
Intel Broadwell

Intel Broadwell on Intelin kehittämä suoritinarkkitehtuuri. Suorittimet valmistetaan 14 nanometrin tuotantoprosessilla. Broadwell on kehitetty Haswell-arkkitehtuurin seuraajaksi (Intelin tick-tock periaate). Broadwell toi mukanaan muutamia ISA käskykantalaajennoksia kuten ADX käskyn.https://software.intel.com/en-us/articles/intel-software-development- emulator Intel joutui myös poistamaan käytöstä TSX käskyn sen virheellisen toiminnan vuoksi.http://techreport.com/news/26911/errata-prompts-intel-to- disable-tsx-in-haswell-early-broadwell-cpus http://muropaketti.com/intel- poistaa-tsx-tuen-prosessoreistaan-bugin-vuoksi Broadwell-sarja on lopetettu marraskuussa 2017. ==Versiot== Intelin on uskottu julkistavan kolme pääversiota Broadwell-arkkitehtuurilla:http://wccftech.com/intel-broadwell- enthusiasts-delayed-2015/ *LGA 1150 -versio *LGA 2011 v3 -versio *BGA-versio ==Lähteet== Luokka:Intelin suorittimet Luokka:Suoritinarkkitehtuurit Luokka:Vuoden 2014 tekniikka
Moghreb Athletic Tétouan

Moghreb Athletic de Tétouan () marokkolainen jalkapalloseura. Marokon pääsarjassa pelaava Moghreb Tétouan perustettiin vuonna 1922. Seuran edustusjoukkue pelaa kotiottelunsa 15 000-paikkaisella Saniat Rmelillä. == Saavutukset == ===Kotimaan saavutukset=== * Marokon mestaruus (2): 2012, 2014 == Aiheesta muualla == * Seuran virallinen kotisivusto Luokka:Marokkolaiset jalkapalloseurat Luokka:Vuonna 1922 perustetut urheiluseurat